PATVIRTINTA

Vilniaus r. Zujūnų gimnazijos direktoriaus

2018-10 - 10 įsakymu ..........

**VILNIAUS R. ZUJŪNŲ GIMNAZIJOS KONKURSO-PROJEKTO „ŠAUNIAUSIA KLASĖ“**

**NUOSTATAI**

**I. BENDRIEJI NUOSTATAI**

1. Konkurso- projekto „Šauniausia klasė“ (toliau -Konkursas) nuostatai reglamentuoja konkurso tikslus, organizavimo ir vykdymo tvarką.

**II. KONKURSO TIKSLAI IR UŽDAVINIAI**

2. 1. Skatinti gimnazijos mokinius dalyvauti įvairiuose gimnazijos, miesto, rajono ir respublikos konkursuose, projektuose, varžybose bei kitoje naudingoje veikloje.

2.2. Formuoti teigiamą mokinių požiūrį į mokyklos gyvenimą, visuomeninę ir socialinę veiklą.

2.3. Ugdyti mokinių atsakomybės jausmą bei mokinio atitinkamą įvaizdį.

2.4. Mokyti mokinius bendradarbiavimo bei tarpusavio ryšių palaikymo.

2.5. Formuoti teigiamą mokinių požiūrį į mokyklos uniformos dėvėjimą.

2.6. Stengtis sumažinti mokinių nelankomumo bei vėlavimo į gimnaziją problemas.

2.7. Skatinti moksleivius dalyvauti savanorystėje.

**III. Dalyviai**

3. Konkurse dalyvauja Zujūnų gimnazijos 5-IIIG klasių mokiniai.

**IV. KONKURSO-PROJEKTO ORGANIZAVIMO TVARKA**

4.1. Konkursas vyks nuo 2018 m. spalio 10 dienos iki 2019 m. gegužės 1 d.

4.2. Konkursą rengia ir koordinuoja Vilniaus r. Zujūnų gimnazijos direktorius Marek Pščolovski, direktoriaus pavaduotoja ugdymui Aurelija Bortkevič, biologijos mokytoja Alina Franckevič, anglų kalbos mokytoja Irena Ciunaitienė.

4.3. Konkurso “Šauniausia klasė” laimėtojai bus apdovanoti klasės kelione, I-III vietų prizininkams bus įteikti diplomai, II-III vietų laimėtojai bus apdovanoti suvenyrais.

4.4. Uniformų dėvėjimas, vėlavimas į pamokas, nelankomumo atvejai bus tikrinami be įspėjimo, neskelbiant nei dienos, nei laiko du-tris kartus per savaitę..

4.5. Tikrinti uniformų dėvėjimą, vėlavimą į pamokas, nelankomumą bei taškų skyrimą turi teisę mokyklos administracija bei konkurso rengėjai.

4.6. Konkurso rezultatai bus skelbiami kiekvieno mėnesio pabaigoje mokyklos elektroninėje svetainėje bei gimnazijos skelbimų lentoje..

4.7. Konkurso vykdytojai palieka teisę koreguoti ir papildyti konkurso nuostatus bei programą.

4.8. Išsamesnę informaciją teikia biologijos mokytoja Alina Franckevič ir anglų kalbos mokytoja Irena Ciunaitienė.

**V. KONKURSO EIGA**

**VERTINIMAI:**

**5.1. Mokymosi rezultatai.**

Klasei, kurios mėnesio ugdymosi vidurkis aukščiausias, skiriama 50 taškų, užėmusiai II vietą - 40 taškų, III vietą - 30 taškų.

**5.2. Uniformos dėvėjimas .**

Jeigu kiekvieno patikrinimo metu visi klasės mokiniai dėvės gimnazijos uniformą, klasei skiriama 50 taškų, vienas mokinys be uniformos - 40 taškų, du mokiniai be uniformos - 30 taškų, trys mokiniai ir daugiau mokinių be uniformų - 0 taškų.

**5.3. Vėlavimas į pamokas.**

Mokiniams, vėluojantiems į pamokas ir į gimnaziją, atimami taškai (-10 taškų).

**5.4. Lankomumas.**

Mokiniams, nepraleidusiems per mėnesį nei vienos nepateisinamos pamokos arba turintiems mažiausią praleistų pamokų skaičių, skiriama:

I vieta – 50 taškų,

II vieta – 40 taškų,

III vieta – 30 taškų.

**5.5. Visuomeninė ir labdaringa veikla.**

Už dalyvavimą gimnazijos organizuojamuose renginiuose, pvz.: akcijoje „Darom”, kapinių tvarkyme, išvyką į teatrą - klasė gauna 50 taškų.

Klasė kartu su auklėtoju gali organizuoti pažintines išvykas ar renginius, susijusius su visuomenine veikla.

**5.7. Dalyvavimas konkursuose, varžybose, projektuose bei meninės raiškos konkursuose.**

|  |  |  |
| --- | --- | --- |
| **Respublikinė olimpiada** | **Rajoninė olimpiada** | **Mokyklinė olimpiada, konkursas, varžybos** |
| I vieta – 200 taškų  II vieta – 180 taškų  III vieta – 130 taškų  Padėkos raštas – 120 taškų  Už dalyvavimą - 110 taškų | I vieta – 100 taškų  II vieta - 90 taškų  III vieta – 80 taškų  Padėkos raštas – 70 taškų  Už dalyvavimą – 60 taškų | I vieta – 50 taškų  II vieta – 40 taškų  III vieta – 30 taškų  Padėkos raštas – 20 taškų  Už dalyvavimą – 10 taškų |